Aarhuus Stifts-Tidende, 1843-08-14
J sidste Uge døde her i Staden 9 af Typhus, 2 af Kopper, 10 af Krampe, 3 af Betændelsesfeber, osv. Slesvig. Man vil erindre, at ifølge den ikke lidet interessante Beretning om de ti slesvigske Stæders Deputationer til Hs. Majestæt i Flensborg, blev den Husumske Deputation, efter de andres Afreise, endnu tilbage i Flensborg, for at forespørge hos Kongens Cabinetssecretair, Kammerh. Tillisch, angaaende et skriftligt Svar paa de indgivne Petitioner. Med Hensyn til Resultatet af denne Forespørgsel meddeler Deputationen for Eckernførde i denne Byes Ugeblad, at være bleven underrettet af Husumerne om, at Kammerherren har svaret, at hans Samtale med Deputationen i Flensborg ikke kunde forandre noget af hvad Hs. Maj. umiddelbart havde udtalt. Man seer altsaa, at det Haab for den flensborgske Filialbanks Modstandere, hvortil der unægtelig synes at have været Anledning ved den Maade, hvorpaa Deputationerne, ifølge hiin Beretning, efter Audientsen hos Hs. Maj. bleve tilbagekaldte ved en kgl. Kammerjunker, for yderligere at samtale om de omhandlede Gjenstande med Majestætens egen Cabinetssecretair, der havde overværet Audientsen, ikke har havt nogen videre Grund; hvilket vel maa synes at gjøre det aldeles uforklarligt, hvorfor hiin paafaldende Tilbagekaldelse ved Kammerjunkeren og Conference med Cabinetssecretairen da egentlig har fundet Sted. Det kunde i det mindste let udtydes som et Tegn paa Ubestemthed, og bliver i ethvert Fald ubegribeligt saalænge ikke noget nøiere angaaende Jndholdet af hiin Conference med Hs. Majestæts Cabinetssecretair endnu er offentliggjort. Om dette vil blive Tilfældet igjennem Pressen synes imidlertid tvivlsomt, idetmindste beretter den Eckernforder-Deputation, der bestod af dHrr. J. Hansen, B. C. Grage og Kordes, at Censuren har strøget ganske betydelige Steder af deres Beretning. De have ogsaa i den Anledning opfordret samtlige Borgere og Jndvaanere i Eckernførde til et Møde til en vis Tid og paa et navngivet Sted, for at meddele dem videre og nærmere Underretning, samt forelæse dem den fra Flensborg modtagne Skrivelse. Hvad Schleswigholsteinerne, der naturligviis ere identiske med Modstanderne af den slensborgske Filialbank, dernæst ville foretage sig for Skridt, og hvorledes Hs. Maj. Kongen vil optage disse, er saameget interessantere at være en rolig Tilskuer af, som hiint Parti unægtelig i sine Fordringer jævnlig optræder med langt mere Bestemthed og Energi end man paa denne Side af Kongeaaen i lignende eller modsatte Tilfælde er vant til. Foreløbig berettes fra forskjellige Steder i Holsteen, at man ogsaa der forbereder lignende Petitioner som de til Flensborg overbragte, samt at Comiteen for den projecterede Landes bank vil gjøre lignende Skridt, og hvad der endnu er det drabeligste og meest schleswigholsteiniske, er, at ifølge Rendsb. Wochbltt." vil det "schleswigholsteinische Ritterschaft, betragtende Bankanliggendet som "Landessache", ligeledes allerunderdanigst forelægge Hs. Maj. sine derpaa beroende Ønsker, hvilket bemeldte Ugeblad, der nu er Partiets erklærede Bannerfører, ikke tvivler om vilde blive taknemmelig anerkjendt som gangen Lande. Vi tvivle heller ikke derom, især naar Ridderskabet in corpore, alle iførte deres bekiendte Pragtfulde Uniform, vilde reise over til Føhr med deres Petition og anholde om Audients. (Khvnsp.)